recursal/SuperWikiNEXT-32B huggingface dataset:
**ตำบลบางนกแขวก** เป็นตำบลในอำเภอบางคนที จังหวัดสมุทรสงคราม

ประวัติศาสตร์
-------------

เดิมบริเวณนี้เรียกว่า "บ้านโพธิ์งาม" แต่เนื่องจากบริเวณนี้มีนกแขวกอยู่มากมาย ชาวบ้านจึงเปลี่ยนชื่อเป็น "บางนกแขวก" มาจนทุกวันนี้ นอกจากนี้นกชนิดนี้ยังใช้เป็นตราประจำอำเภออีกด้วย

ต่อมาในช่วงสงครามโลกครั้งที่ 2 กองทัพจักรวรรดิญี่ปุ่นได้ทิ้งระเบิดประตูน้ำบางนกแขวกแต่ไม่ได้สร้างความเสียหายใด ๆ เชื่อกันว่าเป็นอภินิหารความศักดิ์สิทธิ์ของพระพุทธรูปในท้องถิ่นคือ "หลวงพ่อโต"

ภูมิศาสตร์
----------

แผนที่เขตการปกครองของอำเภอบางคนที ตำบลบางนกแขวกอยู่หมายเลข 10
พื้นที่ส่วนใหญ่ประกอบด้วยพื้นที่ราบลุ่มริมแม่น้ำแม่กลอง ทำให้ดินอุดมสมบูรณ์ เหมาะแก่การเพาะปลูกโดยมีแม่น้ำและคลองไหลผ่าน พื้นที่ส่วนใหญ่เป็นสวนผลไม้ ตำบลบางนกแขวก ถือเป็นพื้นที่ตอนเหนือสุดของอำเภอ

ตำบลใกล้เคียง ได้แก่ ตำบลสี่หมื่น อำเภอดำเนินสะดวก จังหวัดราชบุรี ตำบลบางคนที และตำบลบางยี่รงค์ ตามลำดับ

การปกครอง
---------

พื้นที่นี้ปกครองโดยเทศบาลตำบลบางนกแขวก บางนกแขวกประกอบด้วยหมู่บ้าน 7 แห่ง

สินค้าท้องถิ่น
--------------

* ขนมไทย
* ไบโอดีเซล
* แยมผลไม้
* น้ำมันมะพร้าว

บุคคลที่มีชื่อเสียง
-------------------

* อภิเดช ศิษย์หิรัญ อดีตนักมวยไทยและคิกบอกซิง เจ้าของฉายา จอมเตะบางนกแขวก

อ้างอิง
-------

1. 1 2 3  "ข้อมูลตำบลบางนกแขวก อำเภอบางคนที สมุทรสงคราม" [Information of Bang Nok Khwaek Subdistrict, Bang Khonthi District, Samut Songkhram]. *ThaiTambon*. คลังข้อมูลเก่าเก็บจากแหล่งเดิมเมื่อ 2019-07-24. สืบค้นเมื่อ 2023-12-23.
{{Infobox character
| name = ม้านิลมังกร
| series = พระอภัยมณี
| image = 
| caption = 
| first = 
| last = 
| creator = พระสุนทรโวหาร (ภู่)
| portrayer = 
| voice = 
| info-hdr = 
| noinfo = 
| nickname = 
| alias = 
| species = ครึ่งม้าครึ่งมังกร
| gender = [[กะเทยตัวแม่
| occupation = 
| affiliation = 
| full\_name = 
| title = 
| weapon = 
| family = 
| spouse = 
| children = 
| relatives = 
| significant\_other = สุดสาคร (เจ้าของ)
| religion = 
| nationality = 
| origin = 
}}
**ม้านิลมังกร** สัตว์ประหลาดในวรรณคดีไทยเรื่องพระอภัยมณี ตามจินตนาการของสุนทรภู่ เป็นพาหนะของสุดสาคร โดยสุนทรภู่ได้รจนาถึงลักษณะของม้านิลมังกรไว้ว่า

|  |  |
| --- | --- |
| พระนักสิทธิ์พิศดูเป็นครู่พัก | หัวร่อคักรูปร่างมันช่างขัน |
| เมื่อตัวเดียวเจียวกลายเป็นหลายพันธุ์ | กำลังมันมากนักเหมือนยักษ์มาร |
| กินคนผู้ปูปลาหญ้าใบไม้ | มันทำได้หลายเล่ห์อ้ายเดรฉาน |
| เขี้ยวเป็นเพชรเกล็ดเป็นนิลลิ้นเป็นปาน | ถึงเอาขวานฟันฟาดไม่ขาดรอน |
| เจ้าได้ม้าพาหนะตัวนี้ไว้ | จะพ้นภัยภิญโญสโมสร |
| ให้ชื่อว่าม้านิลมังกร | จงถาวรพูนสวัสดิ์แก่นัดดา |

โดยที่สุนทรภู่แต่งให้ม้านิลมังกร ปรากฏตัวครั้งแรกที่ชายหาด เกาะแก้วพิสดาร และสุดสาครไปพบเข้า เป็นสัตว์ดุร้าย มีอิทธิฤทธิ์ปาฏิหาริย์ต่าง ๆ สุนทรภู่ได้ให้รายละเอียดความเป็นมาของสัตว์ประหลาดนี้ โดยแต่งให้พระโยคีหรือพระฤๅษีแห่งเกาะแก้วพิสดาร ได้รับฟังคำบอกเล่าของสุดสาครแล้วเพ่งดูทางใน จึงรู้ถึงที่มาของสัตว์ประหลาดนี้ ว่า

พระทรงศีลยินสุดสาครบอก นึกไม่ออกอะไรกัดหรือมัจฉา

จึงเล็งญาณฌานชิดด้วยฤทธา ก็รู้ว่าม้ามังกรสมจรกัน

ครั้นลูกมีศีรษะมันเหมือนพ่อ ตัวตีนต่อจะเหมือนแม่ช่างแปรผัน

หางเป็นนาคมาข้างพ่อมันต่อพันธุ์ พระนักธรรม์แจ้งกระจ่างด้วยทางฌาน

จึงนึกว่าม้านี้มันมีฤทธิ์ จำจะคิดจับไว้ให้พระหลาน

ได้ตามติดบิตุรงค์พบวงศ์วาน สิทธาจารย์ดีใจจึงไขความ

ม้าตัวนี้ดีจ้านเจียวหลานเอ๋ย เป็นกะเทยเขี้ยวเพชรไม่เข็ดขาม

จับไว้ขี่มีสง่ากล้าสงคราม จะได้ตามบิตุเรศไปเขตคัน

กล่าวคือ สัตว์ประหลาดนี้เป็นลูกผสม เกิดจากการผสมพันธุ์ระหว่างม้า (แม่) กับมังกร (พ่อ) ลูกที่ออกมาเป็นครึ่งม้าครึ่งมังกร ส่วนหัวเป็นมังกรเหมือนพ่อ ส่วนตัวจนถึงขาเป็นม้าเหมือนแม่ มีหางนาค และเป็นกะเทย (สุนทรภู่น่าจะได้ความคิดมาจากการผสมข้ามพันธุ์ม้ากับลา ทำให้ได้ลูกออกมาเป็นล่อ ซึ่งจะไม่สามารถสืบพันธุ์ต่อได้)

พระโยคีได้สอนมนต์ให้สุดสาครใช้กำราบม้ามังกร รวมทั้งให้ไม้เท้าวิเศษของตนไปใช้ต่อสู้กับม้ามังกรด้วย ในที่สุด ม้านิลมังกร ก็ถูกปราบจนเชื่องกลายเป็นสัตว์พาหนะของสุดสาคร และเป็นสัตว์เลี้ยงที่ซื่อสัตย์ภักดีต่อนาย จากการมาช่วยสุดสาครที่ตกหน้าผาจากการทำร้ายของชีเปลือย

ลักษณะของม้านิลมังกร ตัวเป็นม้าหัวเป็นมังกร หางเหมือนนาค ลำตัวเป็นเกล็ดสีดำแวววาว เหมือนดั่งชื่อ กินอาหารได้หลายอย่าง สันนิษฐานว่า สุนทรภู่จินตนาการมาจากกิเลนของจีน ในวรรณคดีของจีนเรื่องต่าง ๆ ที่เข้าสู่ประเทศไทยแล้วในเวลานั้น เช่น ไซ่ฮั่น เพราะไม่ปรากฏสัตว์ลักษณะเช่นนี้ในความเชื่อหรือวรรณคดีเรื่องใดของไทยมาก่อน

ปัจจุบัน ม้านิลมังกรใช้เป็นทั้งสัญลักษณ์และฉายาของสโมสรระยองเอฟซี สโมสรฟุตบอลในระดับไทยลีกดิวิชัน 1

อ้างอิง
-------

* ม้านิลมังกร (พระอภัยมณี)

1. ↑  จุดประกาย 7 วัฒนธรรม, *ม้าวิเศษในตำนานจีน* โดย ดนุพล ศิริตานนท์. **กรุงเทพธุรกิจ**ปีที่ 29 ฉบับที่ 10191: วันพุธที่ 17 สิงหาคม พ.ศ. 2559
**เปาเซิ่งต้าตี้** (จีน: 保生大帝 ; พินอิน: *Bǎoshēng dàdì*) ตามสำเนียงจีนกลาง หรือ โป้เส้งไต่เต่ ตามสำเนียงจีนฮกเกี้ยน เป็นเทพแห่งการแพทย์ที่ได้รับการสักการะบูชายกย่องในศาสนาชาวบ้านจีนและลัทธิเต๋า พระองค์เป็นเทพยอดนิยมที่ได้รับการยกย่องในมณฑลฝูเจี้ยน ไต้หวัน และชุมชนชาวจีนในเอเชียตะวันออกเฉียงใต้ พระองค์ได้รับการขนานนามว่า หงอจินหยิน (吳真人) และ พระองค์ได้รับการนับถือว่าเป็นแพทย์เทพยดาร่วมกับ สุ้นจินหยิน (孫真人) หรือ พระเทียนอุ่ยไต่เต่ (天醫大帝) และ โค้วจินหยิน (許真人) หรือ พระก่ำเทียนไต่เต่ (感天大帝)

ในฐานะบุคคลในประวัติศาสสตร์
---------------------------

อู่เต๋า หรือ อู่ปัน (吳本) กำเนิดในหมู่บ้านไป่เหลี่ยวใกล้นครเซี่ยเหมินในมณฑลฮกเกี้ยนในสมัยราชวงศ์ซ่งในปี979พระองค์เป็นแพทย์ผู้ชำนาญการและนักพรตเต๋าที่ได้รับการยกย่องว่าเป็นมีฝีมือทางการรักษาาราวปาฏิหาริย์ทางการแพทย์ ในเทพปกรณัมเล่าว่าด้วยความสามารถของพระองค์นั้นได้ทรงรักษาดวงเนตรของมังกรและรักษาอาการบาดเจ็บที่คอของพยัคฆ์ด้วยหลังจากที่พระองค์ถึงแก่สิ้นชีพตักษัยในปี ค.ศ. 1036 พระองค์ก็เริ่มที่ได้รับการยกย่องเป็นเทพ และทรงได้รับการสถาปนาบรรดาศักดิ์อิสริยยศโดยราชสำนักสมัยจักรพรรดิหงซีแห่งราชวงศ์หมิง ทรงได้พระราชทานพระราชทินนามพระนามว่า" มหาเทพเจ้าอธิแพทย์มหาราชผู้คุ้มครองชีวิต (恩主昊天金闕御史慈濟醫靈妙道真君萬壽無極保生大帝 - Imperial Inspector at Heavenly Gate, Miracle Doctor of Compassion Relief, Great Taoist Immortal, and the Long-lived, Unbounded, Life Protection Emperor) ".

เทวรูปโป้เส้งไต่เต่ ณ ศาลเจ้าหยวนเป่า (元保宮) นครไถจง ประเทศไต้หวัน (ขวา) และ เทวรูปโป้เส้งไต่เต่ ณ ศาลเจ้าซินหัวโป้เส้งไต่เต่ ( 新化保生大帝宮 ) เขตซินหัว ไถหนาน ประเทศไต้หวัน (ซ้าย)

การสักการะบูชา
--------------

พระองค์ได้รับการยกย่องและได้รับการสร้างศาสนสถานหลายแห่งในฝูเจี้ยนและไต้หวันที่อุทิศถวายแด่พระองค์ ศาสนสถานที่มีชื่อเสียงของพระองค์ได้แก่ วัดต้าหลงตงเป่าอัน (大龍峒保安宮 - Dalongdong Baoan Temple) ในไทเป ประเทศไต้หวัน ซึ่งมีเทศกาลงานเฉลิมฉลองและขบวนแห่อันวิจิตรพิศดารงดงามเป็นที่ประจักษ์อย่างยิ่งใหญ่เนื่องในในวันคล้ายวันประสูติของพระองค์ตามปฏิทินประเพณีจีนตามจันทรคติ คือ วันที่สิบห้าเดือนสาม

ดูเพิ่ม
-------


วิกิมีเดียคอมมอนส์มีสื่อที่เกี่ยวข้องกับ **โป้เส้งไต่เต่**

* เทียนอุ่ยไต่เต่
* เสินหนงต้าตี้ (神農大帝)
* ฮั่วท้อเซียนซือ (華佗先師)
* พระก่ำเทียนไต่เต่

อ้างอิง
-------

1. ↑  Li, C (2011). "Folk memory of Baosheng Dadi". *Zhonghua yi shi za zhi*. **41**: 249–51. PMID 22169495.
2. ↑  Pregadio, Fabrizio (2013). *The Encyclopedia of Taoism*. Routledge. p. 218. ISBN 9781135796341.
3. ↑  "Baosheng Emperor". *Dalongdong Baoan Temple*. Dalongdong Baoan Temple. คลังข้อมูลเก่าเก็บจากแหล่งเดิมเมื่อ 2014-03-07. สืบค้นเมื่อ 2014-06-17.
4. ↑  Lin, Meirong. "Great Emperor Who Protects Life". *Encyclopedia of Taiwan*. คลังข้อมูลเก่าเก็บจากแหล่งเดิมเมื่อ 2014-06-18. สืบค้นเมื่อ 2014-06-17.
5. ↑  Vermeer, Eduard B. (1990). *Development and Decline of Fukien Province in the 17th and 18th Centuries*. BRILL. pp. 397–416. ISBN 9789004091719.
6. ↑  Keeling, Stephen (2011). *The Rough Guide to Taiwan*. Penguin. p. 34. ISBN 9781405382878.
**การขจัดพิษ** หรือ **การถอนพิษ** (อังกฤษ: Detoxification ; อักษรย่อ: Detox) คือ กระบวนการกำจัดของเสียและสารพิษแปลกปลอมที่ตกค้างอยู่ภายในร่างกายให้หมดไปโดยทางการแพทย์ สามารถกิน สิ่งที่มีชีวิตทั้งหลายไม่ได้จำเพาะมนุษย์เท่านั้น นอกจากนี้ยังกินไปถึง กระบวนการเลิกเสพยาเสพติด เช่นการเลิกดื่มสุรา เพื่อให้ร่างกายกลับเข้าสู่สมดุลอีกครั้งหนึ่ง ในทางการแพทย์ เมื่อร่างกายได้รับสารพิษเข้าไป เราสามารถให้ยาแก้พิษ หรือ ล้างสารพิษออกจากร่างกาย ด้วยวิธีการที่เรียกว่า การแยกสารผ่านเยื่อ (Dialysis) หรือ ในบางกรณีอาจใช้สารบางอย่างในการจับสารพิษจำพวกโลหะหนัก เพื่อขจัดออกจากร่างกาย เรียกว่าวิธีการนี้ว่า **Chelation therapy**

การแพทย์ทางเลือกหลายแขนงพยายามเผยแพร่วิธีการล้างพิษวิธีต่าง ๆ เช่น วิธีล้างพิษด้วยการกินอาหาร แต่วิธีเหล่านี้ยังขาดหลักฐานสนับสนุนว่ามีประโยชน์ต่อสุขภาพ กองทุน sense about science ของอังกฤษกล่าวชัดแจ้งว่า ผลิตภัณฑ์ล้างพิษส่วนใหญ่ขาดหลักฐานสนับสนุน ถือได้ว่าเป็นการเสียเงินโดยเปล่าประโยชน์

อ้างอิง
-------

1. ↑  Mayo Clinic Website
2. ↑  Scientists dismiss detox schemes
3. ↑  "No proof so-called detox products work: scientists". คลังข้อมูลเก่าเก็บจากแหล่งเดิมเมื่อ 2013-11-04. สืบค้นเมื่อ 2013-02-27.
**นางสาวชนก จันทาทอง** สมาชิกสภาผู้แทนราษฎรจังหวัดหนองคาย เขต 2 สังกัดพรรคเพื่อไทย

ประวัติ
-------

นางสาวชนก จันทาทอง (ชื่อเล่น: มด) เกิดเมื่อวันที่ 22 พฤศจิกายน พ.ศ. 2519 ที่ บ้านจอมทอง อำเภอโพนพิสัย จังหวัดหนองคาย เป็นบุตรสาวของ นายประสิทธิ์ จันทาทอง อดีต ส.ส.จังหวัดหนองคาย 5 สมัย และนางชมภู จันทาทอง อดีต ส.ส.จังหวัดหนองคาย 2 สมัย สำเร็จการศึกษาระดับปริญญาตรี จาก มหาวิทยาลัยหอการค้าไทย และ ปริญญาโท จาก สถาบันบัณฑิตพัฒนบริหารศาสตร์

การทำงาน
--------

หลังจากจบการศึกษาในระดับปริญญาตรี เธอเริ่มทำงานด้วยการเป็นกรรมการผู้จัดการ ที่ บริษัท ประสิทธิ์โชคทรานสปอร์ต จำกัด ซึ่งทำเกี่ยวกับรถบริการวิ่งข้ามระหว่างสะพานมิตรภาพไทย-ลาว ตั้งแต่ปี 2542 - 2558 รวมถึงการเป็นเจ้าของกิจการบริษัท ธุรกิจบริการ 1994 จำกัด B.S.TOUR ซึ่งบริษัทนำเที่ยว ตั้งแต่ปี 2542 มาจนถึงปัจจุบัน

งานการเมือง
-----------

ชนก จันทาทอง เคยดำรงตำแหน่งรองนายกเทศบาลตำบลโพนพิสัย ก่อนที่จะลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 และได้รับเลือกตั้งอีกครั้งใน พ.ศ. 2566 สังกัดพรรคเพื่อไทย 

ชนก จันทาทอง มีบทบาทในการอภิปรายไม่ไว้วางใจ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กรณีประพฤติผิดจริยธรรม ขัดต่อศีลธรรมอันดี

### สมาชิกสภาผู้แทนราษฎร

ชนก จันทาทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย

2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  ประวัติสมาชิกสภาผู้แทนราษฎร
2. ↑  สมาชิกสภาผู้แทนราษฎร ชุดที่ 23
3. ↑  คอลัมน์NEW GEN ‘ชนก จันทาทอง’ ขอป้องกันแชมป์หนองคาย
4. ↑  "ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง" (PDF). คลังข้อมูลเก่าเก็บจากแหล่งเดิม (PDF)เมื่อ 2019-05-07. สืบค้นเมื่อ 2019-05-08.
5. ↑  ทำความรู้จัก "ชนก จันทาทอง" ส.ส.หญิง ผู้กล้าอภิปรายเรื่องส่วนตัว "ชัยวุฒิ"
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ เก็บถาวร 2022-07-30 ที่ เวย์แบ็กแมชชีน, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔

แหล่งข้อมูลอื่น
---------------

* คณะกรรมการการเลือกตั้งจังหวัดหนองคาย
โลโก้ *บิลบอร์ด* ฮอต 100 ในปัจจุบัน

***บิลบอร์ดฮอต* 100** (อังกฤษ: The Billboard Hot 100) เป็นชาร์ตอันดับซิงเกิลในวงการดนตรี ในสหรัฐที่วัดความนิยม ออกเป็นรายสัปดาห์โดยนิตยสาร*บิลบอร์ด* โดยในการจัดอันดับวัดจากยอดการเปิดออกอากาศและยอดขาย โดยยอดขายประจำสัปดาห์นับยอดจากวันศุกร์ถึงวันพฤหัสบดี ขณะที่ยอดการออกอากาศนับจากวันจันทร์ถึงวันอาทิตย์ โดยชาร์ตอย่างเป็นทางการจะออกสู่สาธารณะทุกวันอังคาร ซึ่งหัวตารางของชาร์ตจะเป็นชาร์ตประจำสุดสัปดาห์ของวันเสาร์ถัดไป

ตัวอย่างเช่น

* วันศุกร์, 1 มกราคม - เริ่มนับยอดขาย
* วันจันทร์, 4 มกราคม - เริ่มนัดยอดออกอากาศ
* วันพฤหัสบดี, 7 มกราคม - สิ้นสุดการนับยอดขาย
* วันอาทิตย์, 10 มกราคม - สิ้นสุดการนับยอดออกอากาศ
* วันอังคาร, 12 มกราคม - ชาร์ตออกเผยแพร่ ประจำสัปดาห์เสาร์ที่ 23 มกราคม

อันดับ 1 เพลงแรกของชาร์ต*บิลบอร์ด*ฮอต 100 คือเพลง "พัวร์ลิตเทิลฟูล" ของริกกี เนลสัน เมื่อ 11 สิงหาคม ค.ศ. 1958 นับจนถึงฉบับลงวันที่ 6 กรกฎาคม ค.ศ. 2019 ชาร์ต*บิลบอร์ด*ฮอต 100 มีเพลงที่ขึ้นอันดับ 1 แล้วทั้งหมด 1,086 เพลง โดยเพลงล่าสุดที่ขึ้นอันดับ 1 ในชาร์ตนี้ได้แก่เพลง "The Sky" โดย ร็อดดี้ ริช

ประวัติ
-------

ชาร์ตฮอต 100 นั้นมีมาเกือบ ก่อนหน้านั้นในช่วงทศวรรษ 1940 และ 1950 ซิงเกิลเพลงนิยมได้จัดอันดับจาก 3 ชาร์ตหลักคือ

* ยอดขายดีที่สุดในร้านค้า (Best Sellers In Stores) - โดยจัดอันดับจากยอดขายซิงเกิลขายดีในร้านขาย ซึ่งมีการรายงานโดยร้านค้าทั่วสหรัฐ (20-50 อันดับ)
* เพลงที่เล่นบ่อยที่สุดโดยดีเจ (Most Played By Jockeys) - จัดอันดับจากยอดหมุนเวียนออกอากาศทางสถานีวิทยุที่ถูกเปิดบ่อยที่สุดในสถานีวิทยุในสหรัฐ รายงานโดยดีเจและสถานีวิทยุ (20-50 อันดับ)
* เพลงที่เปิดบ่อยที่สุดในเครื่องจู๊กบอกซ์ (Most Played In Jukeboxes) - จัดอันดับจากเพลงที่เล่นบ่อยที่สุดในเครื่องจู๊กบอกซ์ (20 อันดับ) ซึ่งถือเป็นการวัดระดับเพลงที่นิยมที่สุดกับคนรุ่นใหม่ของกลุ่มนักฟังเพลง ที่มีหลายสถานีวิทยุเพิ่มเพลงในเพลย์ลิสต์พวกเขามาหลายปี

*บิลบอร์ด*ก็มีชาร์ตซิงเกิลยอดนิยม ที่รวมความสำคัญดังกล่าว (ยอดขาย, ยอดการออกอากาศ และบนจู๊กบอกซ์) โดยยึดจากคะแนนในระบบโดยให้กับยอดขายมากกว่ายอดออกอากาศทางวิทยุ และเมื่อสุดสัปดาห์ของ สัปดาห์ 12 พฤศจิกายน ค.ศ. 1955 *บิลบอร์ด*ได้ตีพิมพ์ชาร์ตแรกเป็นครั้งแรก ในชื่อ The Top 100 ซึ่งก็ยังคงตีพิมพ์ 3 ชาร์ตที่เป็นคะแนนยอดขาย การออกอากาศและจู๊กบอกซ์เช่นกันควบคู่กับ Top 100 chart

เมื่อวันที่ 17 มิถุนายน ค.ศ. 1957 *บิลบอร์ด*ยกเลิกชาร์ตที่เล่นมากที่สุดบนจู๊กบอกซ์ ที่ความนิยมในจู๊กบอกซ์ลดลงและสถานีวิทยุได้รวมเพลงร็อกเพิ่มขึ้นในเพลย์ลิสต์ โดยในสุดสัปดาห์ของสัปดาห์ 28 กรกฎาคม ค.ศ. 1958 เป็นฉบับสุดท้ายที่พิมพ์ชาร์ตเพลงที่เล่นที่สุดโดยดีเจและ Top 100 charts โดยทั้งสองชาร์ตมีเพลง "Patricia" ของเปเรซ ปราโด ขึ้นอันดับ 1

*บิลบอร์ด*ตีพิมพ์ชาร์ตในวันที่ 4 สิงหาคม ค.ศ. 1958 โดยได้รวมชาร์ตซิงเกิลทุกแนวเพลงเป็นครั้งแรกในชื่อ ฮอต 100 และถึงแม้จะมีความคล้ายคลึงกับ ท็อป 100 แต่ก็ถือว่าชาร์ตฮอต 100 เป็นการเริ่มต้นชาร์ตใหม่เป็นครั้งที่ 1 ซึ่งชาร์ตฮอต 100 ก็ได้กลายเป็นมาตรฐานให้กับวงการเพลงอย่างรวดเร็ว ในเวลาต่อมา*บิลบอร์ด*ได้ยุติชาร์ตยอดขายในร้านค้าเมื่อ 13 ตุลาคม ค.ศ. 1958

*บิลบอร์ด*ฮอต 100 ในปัจจุบันก็ยังคงเป็นมาตรฐานที่วัดระดับเพลงนิยมในสหรัฐ โดยชาร์ตฮอต 100 ได้นับคะแนนจากเพลงที่ออกอากาศและคะแนนจากยอดขาย (ทั้งในร้านค้าและยอดดิจิตอล)

อ้างอิง
-------

1. ↑  Billboard History billboard.com

แหล่งข้อมูลอื่น
---------------

* เว็บไซต์ทางการ
**หลังสวน พันธ์ยุทธภูมิ** (เกิด 1 กุมภาพันธ์ 2510) เป็นอดีตยอดมวยไทย เขาได้รับเลือกให้เป็นนักมวยไทยยอดเยี่ยม เมื่อปี 2530 นอกจากนี้เขายังเป็นแชมป์ของสนามมวยลุมพินี 3 รุ่นในยุคทองของมวยไทยอีกด้วย

ประวัติและอาชีพ
---------------

ปิ่นทอง วงษ์ปัญญา เริ่มฝึกมวยไทยเมื่ออายุ 14 ปี ก่อนเข้าร่วมค่ายพันธ์ยุทธภูมิ ในปี 2527 โดยใช้ชื่อว่า ปิ่นทอง พันธ์ยุทธภูมิ หลังจากนั้นได้เปลี่ยนชื่อเป็น หลังสวน พันธ์ยุทธภูมิ เนื่องจากหลังสวนตัวจริงป่วยไม่สามารถขึ้นเวทีชกได้ ปิ่นทองจึงสวมชื่อชกแทนและใช้ชื่อนี้จนกระทั่งแขวนนวม หลังสวนชกที่กรุงเทพฯ นานถึง 10 ปี จนได้รับสมญานามว่า "ขุนเข่าไร้น้ำใจ" จากการตีเข่าอย่างไม่หยุดยั้งใส่ฮิปปี้ สิงห์มณี อดีตยอดมวยไทยอีกคนหนึ่ง จนฮิปปี้ร้องไห้กลางเวที

ในปี 2530 หลังสวนชก 10 ครั้ง ชนะ 9 ครั้ง ผลงานครั้งนี้เพียงพอที่จะทำให้เขาได้รับรางวัลนักมวยไทยยอดเยี่ยมแห่งปีของสมาคมนักเขียนกีฬาแห่งประเทศไทย ในปีเดียวกันนั้นเองเขาคว้าแชมป์สนามมวยลุมพินีครั้งแรกในรุ่น 108 ปอนด์ที่ว่าง โดยเอาชนะเด่นเหนือ เด่นโมฬี หลังสวนยังคว้าแชมป์สนามมวยลุมพินีอีก 2 รุ่น คือ 112 และ 115 ปอนด์ในปีต่อมา รวมถึงแชมป์โลกที่เขาคว้ามาได้ระหว่างการชกที่สหรัฐอเมริกา หลังสวนเป็นนักมวยที่มีชื่อเสียงในยุคนั้นและได้รับค่าตัวสูงถึง 250,000 บาท หลังสวนสามารถเอาชนะนักมวยชื่อดังในยุคของเขาได้ เช่น ฮิปปี้ สิงห์มณี, แสนเมืองน้อย ลูกเจ้าพ่อมเหศักดิ์, เจริญทรัพย์ เกียรติบ้านช่อง, คฤหาสน์ ส.สุภาวรรณ, วีระพล สหพรหม และวังจั่นน้อย ส.พลังชัย

หลังจากที่เขาแขวนนวม หลังสวนก็ไปเป็นเทรนเนอร์ที่ประเทศญี่ปุ่น เขากลับมาเมืองไทยและไปสอนอยู่ที่ค่ายสุวรรณคีรี จังหวัดพะเยาซึ่งเป็นจังหวัดบ้านเกิดของเขา

อ้างอิง
-------

1. ↑  "123 ALL TIME GREATEST MUAY THAI FIGHTERS Book, Langsuan page". *8limbsus.com*.
เส้นทางเดินแสงสีต่าง ๆ ภายในปริซึมไดโครอิก
ปริซึมไดโครอิก
**ปริซึมไดโครอิก** (dichroic prism) เป็นปริซึมชนิดหนึ่งที่สามารถทำหน้าที่เป็นตัวแยกลำแสง ซึ่งแยกลำแสงออกเป็น 2 ลำขึ้นไป ที่มี ความยาวคลื่น (สี) ต่างกัน ประกอบด้วยปริซึมตั้งแต่ 1 อันขึ้นไป ซึ่งมีสมบัติไดโครอิกหรือเกิดการสะท้อนหรือหักเหของวัสดุเคลือบเชิงแสง ทำให้สามารถแยกความยาวคลื่นที่ต้องการออกมาตามลำดับ ด้วยเหตุนี้ พื้นผิวบางส่วนภายในปริซึมจึงถูกทำเป็นตัวกรองไดโครอิก ซึ่งทำหน้าที่เป็นตัวแยกลำแสงในอุปกรณ์ทางแสงหลายชนิด

ประโยชน์ใช้งานอย่างหนึ่งของปริซึมไดโครอิกคือใช้สำหรับการถ่ายภาพดิจิทัลคุณภาพสูงหรือใช้เป็นกล้องถ่ายวิดีโอ ปริซึมไดโครอิก 3 สีชนิดหนึ่งประกอบด้วยชุดปริซึมไดโครอิก 2 สี ซึ่งสามารถแยกเป็น สีแดง สีเขียว และ สีน้ำเงิน ดังนั้นจึงสามารถใช้เป็น CCD ได้

ภาพประกอบแสดงให้เห็นการกำหนดค่าโดยทั่วไปของปริซึมไดโครอิก โดยลำแสงเข้าสู่ปริซึมก้อนแรก (A) และองค์ประกอบสีน้ำเงินของลำแสงจะสะท้อนโดยชั้นเคลือบของแผ่นกรองแสง (F1) แสงสีน้ำเงินคือแสงความถี่สูงที่มีความยาวคลื่นสั้น ในขณะที่แสงความถี่ต่ำที่มีความยาวคลื่นยาวกว่าจะสามารถทะลุผ่านไปได้ หลังจากที่แสงสีน้ำเงินเกิดการสะท้อนกลับทั้งหมดไปยังด้านหนึ่งแล้ว จะถูกปล่อยออกมาจากปริซึม A ส่วนแสงส่วนที่เหลือจะเข้าสู่ปริซึม (B) และถูกแยกออกโดยชั้นเคลือบที่ 2 (F2) ซึ่งแสงสีแดงจะสะท้อนออกมาในขณะที่แสงที่มีความยาวคลื่นสั้นกว่าสามารถผ่านไปได้ แสงสีแดงยังถูกสะท้อนด้วยช่องว่างอากาศเล็ก ๆ ระหว่าง A และ B จากนั้นองค์ประกอบสีเขียวที่เหลืออยู่ของแสงจะเข้าสู่ปริซึม C

ปริซึมประกอบ 3 สีเช่นนี้สามารถนำมาใช้ประโยชน์หลายอย่าง เช่นในเครื่องฉายภาพยนตร์ โดยผสมสีแดง เขียว และน้ำเงินเพื่อสร้างภาพสีขึ้นมา
**ปีเตอร์ ไบรอัน กาเบรียล** (อังกฤษ: Peter Brian Gabriel) เกิดเมื่อวันที่ 13 กุมภาพันธ์ ค.ศ. 1950 เป็นนักดนตรีชาวอังกฤษ มีชื่อเสียงจากการเป็นนักร้องนำวงเจเนซิส ซึ่งก่อตั้งวงในปี 1966 พวกเขามีผลงานอัลบั้ม 7 ชุด หลังจากนั้นกาเบรียลออกจากวงในปี 1975 มีผลงานเดี่ยว 11 อัลบั้ม มีเพลงดังอย่าง "Shock the Monkey," "Sledgehammer," "Big Time" และ "In Your Eyes" 

ด้านงานธุรกิจเกี่ยวกับดนตรี สื่อและเทคโนโลยี เขาได้ก่อตั้งกลุ่มบริษัทรีล เวิลด์ ในปี 1987 ประกอบไปด้วย รีล เวิลด์ สตูดิโอส์, รีล เวิลด์ เรคคอร์ดส์และรีล เวิลด์ มัลติมีเดียและรีล เวิลด์ ฟิล์มส์ และเขาก่อตั้ง โอดีทู ในปี 1999 เป็นบริษัทจัดจำหน่ายตามความต้องการ ถือเป็นบริษัทจัดจำหน่ายดนตรีออนไลน์ชั้นแนวหน้าของยุโรป ในปี 2005 กาเบรียลได้ร่วมกับเดวิด แองเกลไอค์ซื้อกิจการบริษัทโซลิด สเตท โลจิค ซึ่งเป็นบริษัท ผู้ผลิตคอนโซลสำหรับการบันทึก การกระจายเสียงและงานโพสต์โปรดักชันสำหรับดนตรีระดับแนวหน้าของโลก และเขายังเป็นผู้ก่อตั้งเว็บไซต์ thefilter.com และ We7.com อีกด้วย

เขายังได้รับรางวัลแมน ออฟ พีซ ซึ่งมอบให้เขาโดยคณะกรรมการโนเบล พีซ และเชอวาเลียร์ ดังส์ ออเดอร์ เดอ อาร์ตส์ เอ เดอ เลทเทรอ และยังได้รับรางวัลบีที ดิจิตอล มิวสิก ไพโอเนียร์ อวอร์ด เขาก่อตั้ง วูมัด (เวิลด์ ออฟ มิวสิก อาร์ตส์ แอนด์ แดนซ์) ด้วยการจัดเทศกาลกว่า 50 ครั้งในกว่า 40 ประเทศ ซึ่งมูลนิธินี้ยังได้จัดการเรื่องการศึกษาและเวิร์คช็อปให้กับโรงเรียนอีกหลายที่

เขายังร่วมการทัวร์ด้านสิทธิมนุษยชนกับองค์กรนิรโทษกรรมสากลปี 1988 และร่วมก่อตั้ง Witness.org ในปี 1989 เพื่อมอบกล้องถ่ายรูปและคอมพิวเตอร์ให้กับนักเคลื่อนไหวเพื่อเรียกร้องสิทธิมนุษยชน และต่อมา เขาร่วมกับริชาร์ด แบรนสันก่อตั้ง Elders.org

อ้างอิง
-------

* เก็บถาวร 2008-07-02 ที่ เวย์แบ็กแมชชีน
**วินโดวส์ 10 โมบายล์** (อังกฤษ: Windows 10 Mobile) เป็นระบบปฏิบัติการมือถือที่เลิกผลิตแล้วซึ่งพัฒนาโดยไมโครซอฟต์ เปิดตัวครั้งแรกในปี 2015 เป็นรุ่นต่อจากวินโดวส์โฟน 8.1

วินโดวส์ 10 โมบายล์มีเป้าหมายเพื่อให้ระบบปฏิบัติการมีความสอดคล้องกับพีซีมากขึ้น รวมถึงการซิงโครไนซ์เนื้อหาที่กว้างขวางยิ่งขึ้น แอพ Universal Windows Platform รวมถึงความสามารถในการเชื่อมต่อกับจอแสดงผลและการใช้เมาส์และแป้นพิมพ์บนฮาร์ดแวร์ที่รองรับ ไมโครซอฟต์ได้สร้างเครื่องมือสำหรับนักพัฒนาเพื่อพอร์ตแอปอ็อบเจกทีฟ-ซีของไอโอเอสโดยจำเป็นต้องปรับเปลี่ยนเพียงเล็กน้อย สมาร์ทโฟนวินโดวส์โฟน 8.1 สามารถอัปเกรดเป็นวินโดวส์ 10 โมบายล์ได้ ตามการสนับสนุนจากผู้ผลิตและผู้ให้บริการ คุณสมบัติบางอย่างขึ้นอยู่กับความเข้ากันได้ของฮาร์ดแวร์

วินโดวส์ 10 โมบายล์ได้รับการออกแบบมาเพื่อใช้กับสมาร์ทโฟนและแฟบเล็ตที่ทำงานบนสถาปัตยกรรมเออาร์เอ็มแบบ 32 บิต ไมโครซอฟต์ยังตั้งใจที่จะใช้แพลตฟอร์มนี้ใช้กับแท็บเล็ตเออาร์เอ็มที่มีหน้าจอขนาด 9 นิ้วหรือเล็กกว่านั้น แต่อุปกรณ์ดังกล่าวไม่เคยวางจำหน่ายในเชิงพาณิชย์ วินโดวส์ 10 โมบายล์เข้าสู่เบต้าสาธารณะสำหรับสมาร์ทโฟนลูเมียบางรุ่นในวันที่ 12 กุมภาพันธ์ 2015 สมาร์ทโฟนลูเมียเครื่องแรกที่ทำงานโดยวินโดวส์ 10 โมบายล์เปิดตัวเมื่อวันที่ 20 พฤศจิกายน 2015 ในขณะที่อุปกรณ์วินโดวส์โฟนที่สามารถอัปเดตได้ ได้อัปเดตเป็นวินโดวส์ 10 โมบายล์เมื่อวันที่ 17 มีนาคม 2016 ตามการสนับสนุนจากผู้ผลิตและผู้ให้บริการ

แพลตฟอร์มนี้ไม่เคยได้รับความนิยมหรือส่วนแบ่งการตลาดในระดับที่มีนัยสำคัญเมื่อเทียบกับแอนดรอยด์หรือไอโอเอส ในปี 2017 ไมโครซอฟต์ได้เริ่มลดการพัฒนาวินโดวส์ 10 โมบายล์ลงเนื่องจากผู้ใช้และนักพัฒนาไม่สนใจในแพลตฟอร์ม การสนับสนุนสำหรับวินโดวส์ 10 โมบายล์ สิ้นสุดในวันที่ 14 มกราคม 2020 วินโดวส์ 10 โมบายล์มีส่วนแบ่งตลาด 0.03% ในเดือนพฤษภาคม 2020

อ้างอิง
-------

1. ↑  Dolcourt, Jessica (October 6, 2015). "Microsoft Lumia 950 coming in November with Windows 10, 5.2-inch screen, starts at $549 (hands-on)". *CNET*. CBS Interactive.
2. ↑  "January 14, 2020—KB4535289 Update for Windows 10 Mobile (OS Build 15254.603)". Microsoft. สืบค้นเมื่อ January 14, 2020.
3. ↑  Aul, Gabriel (April 14, 2016). "Announcing Windows 10 Insider Preview Build 14322". *Windows Blog*.
4. 1 2  "Minimum hardware requirements". *Microsoft Hardware Dev Center*.
5. ↑  Bright, Peter (January 24, 2015). "Every Windows Phone 8 phone will get Windows 10, except the ones that won't". *Ars Technica*. Condé Nast.
6. ↑  "Yes, Windows 10 is Coming to Low-End Windows Phones". *thurrot.com*. Self-published. February 9, 2015. สืบค้นเมื่อ February 11, 2015.
7. ↑  "Windows 10 won't launch on phones this summer". *The Verge*. Vox Media. สืบค้นเมื่อ July 2, 2015.
8. ↑  "Mobile Operating System Market Share Worldwide | StatCounter Global Stats". *StatCounter*. สืบค้นเมื่อ June 22, 2020.
***ผู้กล้าแห่งอัสลัน*** (ญี่ปุ่น: アルスラーン戦記, อังกฤษ: The Heroic Legend of Arslan) เป็นนิยายแฟนตาซีโดย ดร. โยชิกิ ทานากะ ตีพิมพ์ครั้งแรกในปี 2529 และจบเรื่องในปี 2550 ด้วยจำนวน 16 เล่ม นิยายเรื่องนี้ถูกนำไปทำเป็นฉบับมังงะครั้งแรกในปี 2534 และถูกนำไปทำเป็นมังงะครั้งที่สองในปี 2556 นอกจากนี้ ยังมีการนำไปทำเป็นฉบับอนิเมะจำนวน 2 ภาคระหว่างปี 2558 ถึง 2559 อีกด้วย

ในประเทศไทยผู้กล้าแห่งอัสลันฉบับมังงะถือลิขสิทธิ์โดยสำนักพิมพ์วิบูลย์กิจ

โครงเนื้อเรื่อง
---------------

ผู้กล้าแห่งอัสลัน มีการวางเนื้อเรื่องบนภูมิรัฐศาสตร์ในแถบเปอร์เซียก่อนยุคอิสลามซึ่งแบ่งออกเป็นแว่นแคว้นใหญ่เล็กมากมาย มีการสะท้อนระบบทาสในสังคมตะวันออกกลางยุคเก่า และการใช้อำนาจกดขี่ของชนชั้นขุนนางและอภิชน

เนื้อเรื่องกล่าวถึงการกอบกู้ชาติบ้านเมืองเจ้าชายอัสลัน มกุฎราชกุมารแห่งอาณาจักรพาร์ ประเทศของเขาแตกออกเป็นสองจากการที่พระเจ้าอันดราโกราสที่ 3 ผู้เป็นบิดาต้องพ่ายแพ้สงครามเนื่องจากถูกทรยศโดยแม่ทัพคนสนิทด้วยเหตุผลบางประการ ดินแดนบางส่วนของพาร์จึงตกอยู่ในการยึดครองของจักรวรรดิลูซิทาเนียอันเป็นประเทศเคร่งศาสนา เจ้าชายอัสลันสามารถหลบหนีได้ และต้องออกเดินทางรวมรวมกำลังและไพร่พลชาวพาร์ที่เหลือเพื่อกอบกู้เอกราช อย่างไรก็ตาม แผนการของอัสรัสต้องประสบการขัดขวางโดยบุรุษหน้ากากเงินลึกลับ ซึ่งเป็นผู้อยู่เบื้องหลังแม่ทัพที่ทรยศพระเจ้าอันดราโกราสที่ 3

อ้างอิง
-------

1. ↑  "The Heroic Legend of Arslan". Funimation. สืบค้นเมื่อ June 28, 2017.
2. ↑  "アルスラーン戦記（１０）" (ภาษาญี่ปุ่น). Kodansha. สืบค้นเมื่อ December 12, 2018.

แหล่งข้อมูลอื่น
---------------

* เว็บไซต์ทางการ
* *Heroic Legend of Arslan* review by THEM Anime
* *Arislan Senki* review by The Animé Café
* *ผู้กล้าแห่งอัสลัน* (มังงะ) ที่เครือข่ายข่าวอนิเมะ

| * ด
* ค
* ก
ผลงานของฮิโรมุ อารากาวะ |
| --- |
| 
* *แขนกล คนแปรธาตุ* (พ.ศ. 2544–2553)
* *มังกรฟ้าผ่าปฐพี* (พ.ศ. 2549–2553)
* *รากหญ้าบรรดาศักดิ์* (พ.ศ. 2549–ปัจจุบัน)
* *ซิลเวอร์สปูน* (พ.ศ. 2554–2562)
* *ผู้กล้าแห่งอัสลัน* (พ.ศ. 2556–ปัจจุบัน)
* *ยมลแห่งยมโลก* (พ.ศ. 2564–ปัจจุบัน)

 |
สหภาพนักเรียนเดินขบวนผ่านหน้าสถาบันเพศวิทยา (พ.ค. 1933)
**สถาบันเพศวิทยา** (เยอรมัน: *Institut für Sexualwissenschaft*) เป็นมูลนิธิไม่แสวงหากำไรในประเทศเยอรมนี มีที่ตั้งอยู่ในกรุงเบอร์ลิน ก่อตั้งขึ้นในปี 1919 หลังสงครามโลกครั้งที่หนึ่ง และสิ้นสุดในปี 1933 เมื่อพรรคนาซีเรืองอำนาจ ถือเป็นสถาบันวิจัยเพศวิทยาแห่งแรกของโลก

ผู้อำนวยการสถาบันคือนายแพทย์มัคนุส เฮียร์ชเฟ็ลด์ (Magnus Hirschfeld) ซึ่งเป็นผู้นำการรณรงค์ในประเด็นก้าวหน้าและสมเหตุผลสำหรับกลุ่มผู้มีความหลากหลายทางเพศตั้งแต่ปี 1897 อย่างไรก็ตาม การก่อตั้งสถาบันแห่งนี้ทำให้เฮียร์ชเฟ็ลด์ตกเป็นเป้าโจมตีจากกลุ่มขวาจัดในเยอรมนี

สถาบันเพศวิทยาเป็นองค์กรผู้บุกเบิกการวิจัยและการรักษาเกี่ยวกับเพศสภาพทางกาย และเพศสภาพทางใจ อันได้แก่ เกย์, กะเทย และผู้ข้ามเพศ นอกจากนี้ยังให้บริการอื่นแก่สาธารณชนด้วย เช่น การรักษาโรคติดสุรา การตรวจสูติศาสตร์ การรักษากามโรค การให้คำปรึกษาชีวิตสมรส ฯลฯ เป็นต้น

สมาชิกพรรคนาซีทำการเผาหนังสือของสถาบันเพศวิทยา (พ.ค. 1933)
กุมภาพันธ์ 1933 หลังการเสื่อมอำนาจของผู้นำเอ็สอาอย่างแอ็นสท์ เริห์ม (ผู้เป็นชาวรักร่วมเพศ) พรรคนาซีก็เริ่มกวาดล้างสโมสรเกย์ในเบอร์ลิน ห้ามออกสื่อสิ่งพิมพ์ และห้ามดำเนินกิจกรรมของกลุ่มเกย์ ส่งผลให้หลายคนตัดสินใจหนีออกจากประเทศ ในเดือนมีนาคม 1933 นักกฎหมายของสถาบันก็ถูกส่งตัวเข้าค่ายกักกันและถูกทรมาน ทางด้านนายแพทย์เฮียร์ชเฟ็ลด์ลี้ภัยไปอยู่สวิตเซอร์แลนด์ เอกสารและหนังสือทั้งหมดนับหมื่นเล่มในห้องสมุดของสมาคมก็ถูกนำไปเผาทำลาย รายชื่อผู้มีความหลากหลายทางเพศถูกยึดโดยเจ้าหน้าที่

อ้างอิง
-------

1. ↑  Wolff 1986, p. 180. sfn error: no target: CITEREFWolff1986 (help)
2. ↑  O'Brien, Jodi (2009). *Encyclopedia of Gender and Society* (ภาษาอังกฤษ). SAGE Publications. p. 425. ISBN 978-1-4129-0916-7.
3. ↑  Beachy 2014, pp. 160–161. sfn error: no target: CITEREFBeachy2014 (help)
4. ↑  Neumann, Boaz (24 January 2019). "The Nazis tolerated gays. Then everything changed". *Haaretz* (ภาษาอังกฤษ). เก็บจากแหล่งเดิมเมื่อ 7 June 2020. สืบค้นเมื่อ 2020-08-05.
เอสเทอร์กรดคาร์บอกซิลิก R และ R' แสดงถึงหมู่แอลคิลหรือแอริล
เอสเทอร์กรดฟอสฟอริก

|  |
| --- |
| บทความนี้เป็นส่วนหนึ่งของบทความ**เคมี** |
| **เคมีอินทรีย์** |
|  |
| สารประกอบไฮโดรคาร์บอน |
| อลิฟาติก
อโรมาติก
เฮเทอรโรไซคลิก |
| หมู่ฟังก์ชัน |
| แอลกอฮอล์ 
แอลดีไฮด์ 
สารประกอบอะลิไซคลิก 
อะไมด์ 
อะมีน 
คาร์โบไฮเดรต 
กรดคาร์บอกซิลิก 
เอสเตอร์ 
อีเทอร์ 
คีโตน 
ลิพิด 
เมอร์แคปแทน 
ไนไตรล์  |
| **สเตอริโอไอโซเมอริซึม** |
| คอมฟิกุรุเชัน 
อิแนนทิโอเมอร์ 
จีออเมตริกไอโซเมอริซึม 
คอนฟอร์เมชัน  |
| **ปฏิกิริยาหลัก** |
| ปฏิกิริยาการแทนที่ 
ปฏิกิริยาการกำจัด  |
| **สเปกโทรสโกปี** |
| อัลตราไวโอเลต-วิซิเบิลสเปกโทรสโกปี 
อินฟราเรดสเปกโทรสโกปี 
นิวเคลียร์แมกเนติกเรโซแนนซ์สเปกโทรสโกปี 
แมสส์สเปกโทรสโกปี  |
| **สถานีย่อยเคมีอินทรีย์** ·* ด
* ค
* ก
 |

**เอสเทอร์** เป็นสารประกอบทางเคมีที่เกิดจากออกโซแอซิด (หนึ่งในหมู่ oxo , X=O), และสารประกอบไฮดรอกซิล เช่น แอลกอฮอล์หรือฟีนอล เป็นต้น เอสเทอร์ประกอบด้วยกรดอนินทรีย์หรือกรดอินทรีย์โดยที่หมู่ -OH (ไฮดรอกซิล) อย่างน้อยหนึ่งหมู่ถูกแทนที่ด้วยหมู่ -O-แอลคิล (แอลคอกซี) คล้ายกับเกลือที่ใช้แอลกอฮอล์อินทรีย์แทนที่ไฮดรอกไซด์ของโลหะ

เอสเทอร์มีอยู่ทุกหนทุกแห่ง มีไขมันและน้ำมันจำนวนมากที่เกิดขึ้นตามธรรมชาติเป็นเอสเทอร์กรดไขมันของกลีเซอรีน โมเลกุลของเอสเทอร์มีน้ำหนักเบา ปกติมีกลิ่นหอมพบในน้ำมันหอมระเหยและฟีโรโมน ฟอสโฟเอสเทอร์เป็นรูปร่างแกนหลักของโมเลกุล DNA เอสเทอร์ไนเตรต เช่น ไนโตรกลีเซอรีน มีคุณสมบัติในการทำระเบิด ขณะที่โพลีเอสเตอร์เป็นพลาสติกที่สำคัญที่มอนอเมอร์เชื่อมโดยเอสเทอร์ส่วนหนึ่ง

กรดบางชนิดที่ปกติจะเปลี่ยนเป็นเอสเทอร์ คือ กรดคาร์บอกซิลิก, กรดฟอสฟอริก, กรดกำมะถัน, กรดไนตริก, และ กรดบอริก วัฏจักรเอสเทอร์เรียกว่าแลกโทน

อ้างอิง
-------

1. ↑  International Union of Pure and Applied Chemistry. "esters". Compendium of Chemical Terminology Internet edition.
**โชเซ็ตสึกะ นิ นาโร** (ญี่ปุ่น: 小説家になろう; โรมาจิ: *Shōsetsuka ni Narō*; แปลว่า "มาเป็นนักเขียนนิยายกันเถอะ") เป็นเว็บไซต์เผยแพร่นิยายสร้างโดยผู้ใช้ของญี่ปุ่น ก่อตั้งโดยยูซูเกะ อูเมซากิ (ญี่ปุ่น: 梅崎 祐輔; โรมาจิ: *Umezaki Yūsuke*) เปิดตัวเมื่อวันที่ 2 เมษายน พ.ศ. 2547 ผู้ใช้สามารถอัพโหลดนิยายของตนเองได้โดยไม่เสียค่าใช้จ่าย และนิยายสามารถอ่านได้โดยไม่เสียค่าใช้จ่าย ในเดือนพฤษภาคม พ.ศ. 2564 เว็บไซต์ที่มีนิยายเผยแพร่มากกว่า 800,000 เรื่อง มีผู้ใช้ลงทะเบียนมากกว่า 2,000,000 ชื่อ และมียอดเข้าชมเว็บไซต์มากกว่าหนึ่งพันล้านครั้งต่อเดือน

นวนิยายมากกว่าหนึ่งร้อยเรื่องที่อัพโหลดในเว็บไซต์ได้รับลิขสิทธิ์ตีพิมพ์เป็นหนังสือโดยสำนักพิมพ์ต่าง ๆ เช่น เรื่อง*ล็อกฮอไรซอน* เผยแพร่ตั้งแต่ปี พ.ศ. 2553 ก่อนจะได้ลิขสิทธิ์ตีพิมพ์โดยสำนักพิมพ์ Enterbrain ในปี พ.ศ. 2554 และเรื่อง*พี่น้องปริศนาโรงเรียนมหาเวท* เผยแพร่ระหว่างปี พ.ศ. 2551 ถึง พ.ศ. 2554 ก่อนจะได้ลิขสิทธิ์ตีพิมพ์โดยสำนักพิมพ์แอสกีมีเดียเวิร์กส

หนังสือไลต์โนเวลในเครือ Monster Bunko ของสำนักพิมพ์ฟูตาบาชะ ก่อตั้งขึ้นเมื่อวันที่ 30 กรกฎาคม พ.ศ. 2557 เป็นเครือหนังสือซึ่งจัดพิมพ์เฉพาะซีรีส์ที่มีมาจากเว็บไซต์โชเซ็ตสิกะ นิ นาโร เท่านั้น

อ้างอิง
-------

1. ↑
2. ↑  "*Log Horizon* Fantasy Novels Get TV Anime By Satelight". Anime News Network. January 24, 2013. สืบค้นเมื่อ March 27, 2016.
3. ↑  Satō, Tsutomu (March 3, 2011). "Important Announcement" (ภาษาญี่ปุ่น). Syosetu.com. คลังข้อมูลเก่าเก็บจากแหล่งเดิมเมื่อ December 5, 2011. สืบค้นเมื่อ March 27, 2016.

แหล่งข้อมูลอื่น
---------------

* เว็บไซต์ทางการ (ในภาษาญี่ปุ่น)
*เวล ในบทความนี้เป็นเมืองในสหรัฐอเมริกา สำหรับเวลส์ ในสหราชอาณาจักรดูที่ เวลส์*
เวลวิลเลจ
**เวล** (Vail) เป็นเมืองที่มีชื่อเสียงด้านสกี (หิมะ) ตั้งอยู่ทางทิศตะวันตกของเมืองเดนเวอร์ ในเคาน์ตี้อีเกิ้ล รัฐโคโลราโด สภาพที่ตั้งอยู่บนเทือกเขาร็อกกี ที่ 39°38'9" เหนือ, 106°21'47" ตะวันตก (39.635757, -106.362984)มีประชากรประมาณเพียง 4500 คน แต่มีปริมาณนักท่องเที่ยวต่อปีสูงสุดอันดับต้นๆของสถานตากอากาศชั้นหนึ่งของสหรัฐอเมริกา พื้นที่สำหรับเล่นสกีมีความหลากหลาย และมีพื้นที่ขนาดใหญ่ที่สุดในอเมริกาเหนือ เคยร่วมกับเมืองเบรกเคนริดจ์ (Breckenridge)เป็นที่แข่งขันโอลิมปิคฤดูหนาวหลายครั้ง มีพื้นที่ต่อเนื่องกับบีเวอร์ครีค (Beaver Creek) พื้นที่ส่วนที่ท้าทายการเล่นของนักสกี ได้แก่ หุบเขา (Bowl) จำนวนเจ็ดแห่ง ที่สำคัญคือ แบ็คโบว์ล (Back Bowl) เป็นที่นิยมของนักสกีผาดโผน ระดับแบล็คไดมอนด์ (Black Diamond) มีจำนวนลิฟท์ที่เล่นสกีได้ไม่ต่ำว่า 30 ตำแหน่ง ความชัน (Slope)หลากหลายตั้งแต่เริ่มต้น-สีเขียว, ชันปานกลาง-สีน้ำเงิน, และชันมาก-สีดำ สำหรับนักสกีทุกระดับ รวมทั้งสถานที่ฝึกหัด

หมู่บ้านเวล/เวลวิลเลจ (Vail Village) คือ ศูนย์กลางของเมือง มีลักษณะเป็นสถาปัตยกรรมยุโรปแบบบาวาเรี่ยน มีบรรยากาศสวยงาม ด้วยทางเดินเท้า (pedestrain) ลัดเลาะไปยังอาคารร้านค้าต่างๆ เป็นแหล่งท่องเที่ยว มีร้านค้าจำหน่ายของที่ระลึก และอุปกรณ์การเล่นสกีชั้นนำ
**ยุนอิม** (เกาหลี: 윤임; ค.ศ. 1487 — ค.ศ. 1545) เป็นขุนนางคนสำคัญในรัชสมัยพระเจ้าชุงจง และเป็นพี่ชายของพระนางพระชังกย็อง ซึ่งมาจากตระกูลยุนจึงมีศักดิ์เป็นพระมาตุลา (ลุง) ขององค์ชายรัชทายาทอีโฮ เมื่อพระนางชังกย็องสิ้นพระชนม์และพระเจ้าจุงจงได้แต่งตั้งพระนางมุนจ็องเป็นพระราชินีองค์ใหม่ ซึ่งมาจากตระกูลยุนเช่นกัน ยุนอิมกลัวว่าตัวเองจะหมดอำนาจลงเขาจึงไปร่วมมือกับคิม อัน-โลขุนนางชั้นผู้ใหญ่ผู้ทรงอิทธิพลเพื่อรักษาฐานอำนาจ ในยุคสมัยนี้แบ่งเป็นยุนใหญ่และยุนเล็กคือยุนอิมและคิม อัน-โลเป็นยุนใหญ่ส่วนยุน ว็อนฮังและยุน ว็อลโล พี่ชายของพระนางมุนจ็องเป็นยุนเล็ก ต่อมาเมื่อคิม อัน-โลถูกประหาร ยุนอิมจึงต้องต่อสู้แบบโดดเดี่ยวเพื่อรักษาฐานอำนาจกับสองพี่น้องจากตระกูลยุนเล็กแต่แล้วยุนอิมก็ถูกประหารในที่สุดเมื่อปี ค.ศ. 1545 (พ.ศ. 2088) ขณะอายุได้ 58 ปี

แหล่งข้อมูลอื่น
---------------

* Yun Im (เกาหลี)
* Yun Im (เกาหลี)
* Yun Im, Korean historical person's informations เก็บถาวร 2016-03-04 ที่ เวย์แบ็กแมชชีน (เกาหลี)
* Yun Im เก็บถาวร 2013-01-12 ที่ archive.today (เกาหลี)
* Eulsa massacre (เกาหลี)
* Eulsa massacre (เกาหลี)
วัน

**หลวงพ่อวัน มะนะโส** (21 มกราคม พ.ศ. 2421 - 2 กุมภาพันธ์ พ.ศ. 2503) ท่านเป็นพระคณาจารย์ผู้มีเมตตาธรรมสูง พูดจาไพเราะ ยิ้มแย้มแจ่มใส เป็นที่เคราพเลื่อมใสของสาธุชนที่ได้ฟังคำสั่งสอนของท่าน ท่านเป็นผู้ใช้ชีวิตอย่างเรียบง่าย สมถะ ไม่ทะเยอทะยาน ใครที่มีวัตถุมงคลของหลวงพ่อวันติดตัวต่างประสบอภินิหารด้วยตัวเอง เป็นพระเกจิอาจารย์อันดับหนึ่งของเมืองตรัง

ประวัติ
-------

**พระบริสุทธศีลาจารย์** หรือ **หลวงพ่อวัน มะนะโส** ท่านเกิดเมื่อวันที่ 21 มกราคม พ.ศ. 2421 ตรงกับรัชสมัยของ**พระบาทสมเด็จพระจุลจอมเกล้าเจ้าอยู่หัว ณ บ้านโคกแตร์ อำเภอเมืองตรัง จังหวัดตรัง เป็นบุตรคนโตในจำนวนพี่น้อง 3 คน ของนายจอก และนางคล้าย มะนะโส เมื่ออายุ 17 ปี ท่านได้บรรพชาเป็นสามเณร ณ วัดป่าพยอมตรงกับปี พ.ศ. 2438 โดยมีพระครูกาชาด วัดป่าเลไลย์ เป็นพระอุปัชฌาย์ ได้ศึกษาพระธรรมวินัยและวิชาอาคม จนกระทั่งเมื่อมีอายุครบ 20 ปี ท่านได้อุปสมบทเป็นพระภิกษุเมื่อวันที่ 28 มิถุนายน พ.ศ. 2441 ณ พัทธสีมา วัดป่าพยอม มีหลวงพ่อคง วัดบ้านตูล เป็นพระอุปัชฌาย์ พระอาจารย์ใหม่ เป็นพระกรรมวาจาจารย์ และพระปล้องเป็นพระอนุสาวนาจารย์ ได้ศึกษาพระธรรมวินัยและปรนนิบัติต่อพระอุปัชฌาย์เป็นอย่างดี และเมื่อวันที่ 5 พฤศจิกายน พ.ศ. 2445 ท่านได้รับการแต่งตั้งให้ขึ้นดำรงตำแหน่งเจ้าอาวาสวัดประสิทธิชัย และดำรงตำแหน่งเจ้าคณะอำเภอห้วยยอด วันที่ 8 มิถุนายน พ.ศ. 2490 เลื่อนสมณศักดิ์เป็น พระบริสุทธศีลาจารย์ และได้รับพระราชทานสมณศักดิ์เป็นพระราชาคณะชั้นสามัญที่ พระครูบริสุทธศีลาจารย์ คณะบริหารอริยวงศาวาที สังฆปาโมกข์ เมื่อวันที่ 4 มีนาคม พ.ศ. 2493 หลวงพ่อเริ่มปลุกเสกวัตถุมงคลต่าง ๆ ดังนี้เช่น รูปหล่อลอยองค์รุ่นแรก และเหรียญรุ่นแรก สร้างเมื่อปี พ.ศ. 2487 นอกจากนี้ยังมีเหรียญรุ่นสอง สร้างปีพุทธศักราช พ.ศ. 2498 ได้รับความนิยมรองลงมา ท่านถึงแก่มรณภาพเมื่อวันที่ 2 กุมภาพันธ์ พ.ศ. 2503 ตรงกับรัชสมัยของ**พระบาทสมเด็จพระมหาภูมิพลอดุลยเดชมหาราช บรมนาถบพิตร

อ้างอิง
-------

* **หนังสือรวมสุดยอดพระคณาจารย์ทั้งหมด 180 พระองค์**
* ประวัติหลวงพ่อวัน วัดประสิทธิชัย[*ลิงก์เสีย*]
* หลวงพ่อวัน วัดประสิทธิชัย
* ชีวประวัติหลวงพ่อวัน มะนะโส วัดประสิทธิชัย ตรัง เก็บถาวร 2010-10-05 ที่ เวย์แบ็กแมชชีน


| ก่อนหน้า |  | พระบริสุทธศีลาจาร (วัน มนโส) |  | ถัดไป |
| --- | --- | --- | --- | --- |
| **หลวงพ่อเวียง วิริโย** |  | **เจ้าอาวาสวัดประสิทธิชัย** (5 พฤศจิกายน พ.ศ. 2445 - 2 กุมภาพันธ์ พ.ศ. 2503)  (57 ปี 89 วัน) |  | **พระมงคลสิทธิการ (ฐิ ตวณฺณมหาเถร)** |
| ***ไม่ทราบ*** |  | **เจ้าคณะอำเภอห้วยยอด** (8 มิถุนายน พ.ศ. 2490 - 2 กุมภาพันธ์ พ.ศ. 2503)  (12 ปี 239 วัน) |  | **พระครูสิริรัตนากรณ์ วัดศรีรัตนาราม** |
**ยวี๋จี** (จีน: 虞姬; เสียชีวิต 202 ปีก่อนคริสตกาล) เป็นนางสนมของขุนศึก ฌ้อปาอ๋อง ผู้แข่งขันกับ หลิวปัง ผู้ก่อตั้ง ราชวงศ์ฮั่น ขึ้นมามีอำนาจสูงสุดเหนือประเทศจีนในช่วง สงครามฉู่-ฮั่น (206-202 ปีก่อนคริสต์กาล)

ประวัติ
-------

ยวี๋จีเกิดเมื่อใดไม่ปรากฏหลักฐานและมี 2 เบาะแสเกี่ยวกับชาติกำเนิดของเธอ โดยเบาะแสแรกบอกว่าเธอมาจากเมืองหยันจี (顏集镇) ใน อำเภอฉู่หยาง ส่วนอีกเบาะแสอ้างว่าเธอมาจาก ซูโจว แต่ทั้งสองเบาะแสพูดตรงกันคือเธอเกิดตรงที่ทุกวันนี้คือ มณฑลเจียงซู

ใน 209 ปีก่อนคริสตกาล ตรงกับ พ.ศ. 335, เซี่ยงอฺวี่ และอาของเขา เซี่ยงเหลียง เริ่มต้นก่อกบฏเพื่อโค่นล้ม ราชวงศ์ฉิน. พี่ชายของยวี๋จี, ยวี๋จื่อฉี (虞子期) รับใช้กองทัพของเซี่ยงเหลียงในฐานะขุนพล ยวี๋จีพบเซี่ยงอฺวี่ เธอตกหลุมรักเขาและกลายเป็นนางสนมของเขา. นับแต่นั้น, เธอติดตามเขาและกองทัพของเขาไปในทุกการรบ.

อ้างอิง
-------

1. ↑  The China Journal - Volume 3, Issue 2 - Page 374 Arthur de Carle Sowerby - 1925

* Sima Qian. *Records of the Grand Historian*, Volume 7, Biography of Xiang Yu.

| * ด
* ค
* ก
บุคคลสำคัญในสงครามฉู่-ฮั่น (338–342) |
| --- |
| Western Chu | 
* เซี่ยง อฺวี่
* Fan Zeng
* Consort Yu
* Long Ju
* Ji Bu
* Xiang Zhuang
* เซี่ยง ปั๋ว
* Zhongli Mo

 |
| Han | 
* หลิวปัง
* Lü Ze
* เตียวเหลียง
* เซียว เหอ
* หาน ซิ่น
* เฉาเสิ่น
* Fan Kuai
* King Xin of Han
* Chen Xi
* Ding Fu
* Chong Da
* Fu Kuan
* Jin Xi
* Zhou Xie
* Ying Bu
* เผิงเย่ว์
* Li Yiji
* Li Shang
* เฉิน ผิง
* เซี่ยโหวอิง
* โจว ปั๋ว
* Lu Wan
* กวนอิง

 |
บทความนี้เกี่ยวกับอาหาร สำหรับความหมายอื่น ดูที่ มันฝรั่งบด (แก้ความกำกวม)

**มันฝรั่งบด** เป็นอาหารที่ถูกเตรียมโดยนำมันฝรั่งไปต้ม สูตรการทำมันฝรั่งบดเริ่มปรากฏให้ ก่อน ปี 1747 กับรายการศิลปะการปรุงอาหารโดยฮันนาห์ กลาส. มันฝรั่งบดอบแห้งและแช่แข็งสามารถหาได้อยู่ในทุกๆที่

ส่วนผสม
-------

A plate of sausage and mashed potatoes, with cabbage and onion gravy, commonly known as 'bangers and mash'
ส่วนใหญ่จะใช้มันฝรั่งแบบเนื้อละเอียด (บางแห่งจะใช้แบบเนื้อเหนียว) เนย น้ำมันพืช นม และ/หรือ ครีม มันฝรั่งยังสามารถปรุงรสด้วย เกลือ พริกไทยและสมุนไพรเครื่องเทศอื่นๆ ส่วนผสมที่เป็นที่นิยมคือ กระเทียม ชีส เบคอนบิทส์ ครีมเปรี้ยว ต้นหอม มัสตาร์ด เครื่องเทศ เช่นลูกจันทน์เทศ ผักชีฝรั่งหรือโรสแมรี่สับ หัวผักกาดขาว และ วาซาบิ

  

แต่ของฝรั่งเศสจะเพิ่มไข่แดงสำหรับ pommes Duchesse หรือมันฝรั่งดัชเชส Pomme purée น้ำซุปข้น (น้ำซุปข้นมันฝรั่ง) ใช้เนยมากขึ้นกว่ามันฝรั่งบดปกติ โดยใช้มันฝรั่งสองส่วนและเนยหนึ่งส่วน ในการทำแบบแคลอรี่ต่ำหรือแบบไม่ใช้นมครีม หรือนมสด จะไม่ใส่เนย แต่จะใส่น้ำซุปสต๊อค นอกจากนั้นยังมีอีกหนึ่งสูตรของอินเดีย ชื่อ Aloo Bharta สูตรคือการใช้หัวหอมสับมัสตาร์ด พริก ผักชีและเครื่องเทศอื่น ๆ

ใช้ทำอาหาร
----------

Mashed potato served with pork, *sauerkraut* and mustard
มันฝรั่งบดสามารถเสิร์ฟพร้อมกับอาหารอื่น ๆ หรืออาจจะเป็นส่วนผสมของอาหารอื่น ๆ เช่น พาย เปโรกี คอลแคนนัน เกี๊ยว มันฝรั่งคร๊อกเก้ ญ็อก-กิ ฯลฯ แต่ส่วนมากมักจะเสิร์ฟพร้อมไส้กรอก
เครื่องบดมันฝรั่งเป็นเครื่องที่ใช้ในการเตรียมทำมันฝรั่งบด

ในวัฒนธรรมสมัยนิยม
------------------

มันฝรั่งบดเป็นที่นิยมอย่างกว้างขวางในรูปแบบที่ใช้ในละครตลกเด็กของบีบีซี บอดเจอร์และแบดเจอร์ (Bodger and Badger) ที่แสดงโดย แอนดี้ คันนิงแฮมและได้ออกอากาศเป็นเวลา 1 ทศวรรษ (1989-1999)

อ้างอิง
-------

1. ↑  Smith, A. (2011) Potato: A Global History. London: Reaktion Books.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ Mashed potatoes
 นิยามแบบพจนานุกรมของ *mashed potato* ที่วิกิพจนานุกรม

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* เยอรมนี

 |
*การจัดเรียงแบบลูกปัด* หรือที่เรียกอีกชื่อว่า *การจัดเรียงแบบแรงโน้มถ่วง* เป็นขั้นตอนวิธีการเรียงลำดับแบบธรรมชาติ พัฒนาโดย Joshua J. Arulanandham, Cristian S. Calude และ Michael J. Dinneen ในปี ค.ศ.2002

ใส่ลูกปัดตามข้อมูลที่มี
ทำการจัดเรียง

ลักษณะการทำงาน
--------------

การจัดเรียงแบบลูกปัดเริ่มแรกโดยให้จำนวนเสาที่ใส่ลูกปัดเท่ากับค่าของข้อมูลตัวนั้นๆ โดยจำนวนแถวแนวตั้งเท่ากับจำนวนทั้งหมดของข้อมูลที่ต้องการจะเรียงลำดับ เมื่อใส่ลูกปัดตามข้อมูลที่มีอยู่จนครบแล้ว ลูกที่ลอยอยู่โดยไม่มีอะไรรองรับจะตกลงโดยแรงโน้มถ่วง

ความซับซ้อนของการทำงาน
----------------------

O(1) : ลูกปัดทั้งหมดเคลื่อนที่พร้อมกันในหน่วยเวลาเดียวกันเช่นเดียวกับตัวอย่างทางกายภาพที่เรียบง่ายข้างต้น นี่คือความซับซ้อนที่เป็นนามธรรมและไม่สามารถนำไปปฏิบัติได้

O(√n) : ในรูปแบบทางกายภาพที่สมจริงที่ใช้แรงโน้มถ่วงเวลาที่ใช้ในการปล่อยให้ลูกปัดตกลงมาเป็นสัดส่วนกับรากที่สองของความสูงสูงสุดซึ่งเป็นสัดส่วนกับ n (จำนวนข้อมูลทั้งหมด)

O(n) : ลูกปัดจะถูกย้ายไปทีละแถว นี่คือกรณีที่ใช้ในโซลูชั่นฮาร์ดแวร์อนาล็อกและดิจิทัล

O(S) : โดย S คือผลรวมของจำนวนเต็มในชุดข้อมูล ลูกปัดแต่ละลูกจะถูกย้ายทีละลูก นี่เป็นกรณี่จัดเรียงแบบลูกปัดโดยไม่มีกลไกเพื่อช่วยในการหาช่องว่างด้านล่างของลูกปัด

ตัวอย่างการเขียนโปรแกรม
-----------------------

ตัวอย่างการเขียนโปรแกรมด้วยภาษาไพทอน (Python) โปรแกรมนี้ใช้ได้เฉพาะกับชุดข้อมูลที่มีสมาชิกภายในเป็น *จำนวนเต็มบวก* หรือ *มากกว่า 0*

```
def Gravity(obj):
    n = len(obj)
    if all([type(x) == int and x >= 0 for x in obj]):
        reference = [range(x) for x in obj]
    else:
        raise ValueError("All elements must be positive integers")

    intermediate = []
    index = 0
    previous = n

    while previous:
        intermediate.append(range(previous))
        index += 1
        previous = sum([1 for x in reference if len(x) > index])

    index = 0
    previous = len(intermediate)] # จำนวนที่มากที่สุด
    out = [0 for x in range(n)]
    out[n-1] = previous
    
# แปลงเป็นชุดข้อมูลแบบตัวเลข
    for i in range(0,n-1):       
        previous = sum([1 for x in intermediate if len(x) > n-i-1])
        out[i] = previous

    return out  

obj = [2, 4, 1, 3, 3]
print(Gravity(obj)) # [1, 2, 3, 3, 4]

```

อ้างอิง
-------

kukuruku. Bead Sort. Retrieved 5 may 2018
**ราเมศวรัม** [รา-เมด-สะ-วะ-รัม][] (ฮินดี: रामेश्वरम) หรือ **ราเมจุวรัม** (ทมิฬ: இராமேசுவரம்) เป็นเทศบาลในอำเภอรามนาตปุรัม รัฐทมิฬนาฑู ประเทศอินเดีย ราเมศวรัมตั้งอยู่บนเกาะปามปันในอ่าวมันนาร์ ปลายสุดของคาบสมุทรอินเดีย เกาะนี้แยกจากอินเดียแผ่นดินใหญ่ด้วยช่องแคบปามปัน และอยู่ห่างจากเกาะมันนาร์ของประเทศศรีลังกาประมาณ 40 กิโลเมตร เกาะปามปันหรืออีกชื่อคือเกาะราเมศวรัมเชื่อมกับแผ่นดินใหญ่ด้วยสะพานปามปัน ราเมศวรัมเป็นสถานีปลายทางของรถไฟจากเมืองเจนไนและมตุไร เช่นเดียวกับพาราณสี ราเมศวรัมเป็นหนึ่งในสถานที่ศักดิ์สิทธิ์ที่สุดในอินเดียของชาวฮินดู และเป็นหนึ่งในหมู่สถานที่แสวงบุญสี่แห่งของศาสนาฮินดูที่เรียกว่า จารธาม

ตามคัมภีร์โบราณของฮินดู พระรามสร้างรามเสตุที่นี่เพื่อข้ามทะเลไปยังลังกา เพื่อช่วยเหลือนางสีดาที่ถูกลักพาโดยราวณะ ที่ใจกลางเมืองราเมศวรัมมีรามนาตจุวามิโกยิล โบสถ์พราหมณ์ที่สร้างเพื่อบูชาพระศิวะ โบสถ์พราหมณ์แห่งนี้ถือเป็นสถานที่ศักดิ์สิทธิ์สำหรับผู้นับถือลัทธิไศวะและลัทธิไวษณพ

ราเมศวรัมเป็นจุดที่ใกล้ที่สุดของอินเดียในการข้ามไปยังศรีลังกา หลักฐานทางธรณีวิทยาเสนอว่าในอดีตรามเสตุเคยเป็นแผ่นดินที่เชื่อมระหว่างดินแดนอินเดียกับศรีลังกา ราเมศวรัมปกครองแบบเทศบาลในค.ศ. 1994 เมืองมีเนื้อที่ 55 ตารางกิโลเมตร มีประชากร 44,856 คน (ค.ศ. 2011) การท่องเที่ยวและการประมงเป็นธุรกิจหลักของเมืองนี้

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **ราเมศวรัม**

1. ↑  "Temple Towns of India". คลังข้อมูลเก่าเก็บจากแหล่งเดิมเมื่อ 19 เมษายน 2016. สืบค้นเมื่อ 4 พฤษภาคม 2016.
2. ↑  Gibson 2002, p. 42. sfn error: no target: CITEREFGibson2002 (help)
3. ↑  Ayyar 1991, pp. 492–495. sfn error: no target: CITEREFAyyar1991 (help)
4. ↑  "Is Ram Setu, The Land Bridge Connecting India And Sri Lanka, Manmade? Science Channel Says Yes".
**พอลิอีเทอร์บล็อกเอไมด์** (อังกฤษ: polyether block amide หรือ PEBA) คือเทอร์โมพลาสติกอีลาสโตเมอร์ (TPE) มีชื่อทางการค้าคือ PEBAX® (บริษัทอาร์เคมา) และ VESTAMID® E (บริษัทอีโวนิค อินดัสตรีส์) เป็นพอลิเมอร์ร่วมแบบกลุ่ม (block copolymer) ที่ได้จากปฏิกริยาการควบแน่นของโพลีเอไมด์กรดคาร์บอกซิลิก (PA6, PA11, PA12) ด้วยโพลิอีเทอร์ที่สิ้นสุดปฏิกิริยาด้วยแอลกอฮอล์ (Polytetramethylene glycol (PTMG), PEG) โครงสร้างทางเคมีทั่วไปคือ:

HO - (CO - **PA** - CO - O - **PE** - O)n - H
PEBA เป็นเทอร์โมพลาสติกอีลาสโตเมอร์ประสิทธิภาพสูง ใช้ทดแทนอีลาสโตเมอร์ทั่วไปซึ่งได้แก่ เทอร์โมพลาสติกโพลียูรีเทน โพลีเอสเตอร์อีลาสโตเมอร์ และซิลิโคน โดยมีคุณลักษณะมีความหนาแน่นต่ำกว่าสารในกลุ่มเทอร์โมพลาสติกอีลาสโตเมอร์อื่น คุณสมบัติทางกลและพลวัตที่ดีกว่า (ความยืดหยุ่น ความทนทานต่อแรงกระแทก การส่งกลับพลังงาน ความต้านทานความล้า) และรักษาคุณสมบัติเหล่านี้ไว้ที่อุณหภูมิต่ำ (ต่ำกว่า −40 °C) และทนทานต่อสารเคมีหลากหลายชนิดได้ดี อย่างไรก็ตาม มีความไวต่อการเสื่อมสภาพจากรังสีอัลตราไวโอเลต

การใช้งาน
---------

PEBA มีการใช้งานในตลาดอุปกรณ์กีฬา โดยเป็นส่วนประกอบของระบบกันสะเทือนและพื้นรองเท้าชั้นกลางของรองเท้าในตลาดบน (รองเท้าวิ่ง, กรีฑา, ฟุตบอล, เบสบอล, บาสเก็ตบอล, เดินป่า ฯลฯ) โดยได้รับความนิยมจากการมีความหนาแน่นต่ำ คุณสมบัติการซับแรง การส่งกลับพลังงานและความยืดหยุ่น นอกจากนี้ PEBA ยังได้รับความนิยมจากผู้เข้าร่วมกีฬาฤดูหนาวอีกด้วย เนื่องจากสามารถออกแบบรองเท้าสกีแบบอัลไพน์และนอร์ดิกที่เบาที่สุด พร้อมทั้งทนทานต่อสภาพแวดล้อมที่รุนแรง (อุณหภูมิต่ำ รังสีอัลตราไวโอเลต และความชื้น) ยังมีการนำไปใช้งานในกีฬาอื่น ๆ เช่น ตาไก่สำหรับไม้แร็กเก็ต (racquet grommet) และลูกกอล์ฟ

PEBA ใช้ในผลิตภัณฑ์ทางการแพทย์ เช่น สายสวน เนื่องจากมีความยืดหยุ่น มีคุณสมบัติเชิงกลที่ดีทั้งที่อุณหภูมิต่ำและอุณหภูมิสูง และมีความอ่อนนุ่ม

นอกจากนี้ยังอย่างแพร่หลายในการผลิตสินค้าไฟฟ้าและอิเล็กทรอนิกส์ เช่น การเคลือบสายเคเบิลและสายไฟ ปลอกอุปกรณ์อิเล็กทรอนิกส์ ส่วนประกอบวงจร ฯลฯ

PEBA สามารถใช้ในการผลิตสิ่งทอ เช่นฟิล์มที่สามารถระบายอากาศ เส้นใยที่ให้ความรู้สึกสดชื่น หรือผ้าไม่ถักไม่ทอ (non-woven)

พอลิอีเทอร์บล็อกเอไมด์ที่ชอบน้ำบางหมวด ถูกนำไปใช้จากคุณสมบัติป้องกันไฟฟ้าสถิตและป้องกันฝุ่น เนื่องจากไม่จำเป็นต้องใส่สารเคมีเพิ่มเพื่อให้ได้คุณสมบัติเหล่านี้ จึงสามารถแปรใช้ใหม่ผลิตภัณฑ์ได้เมื่อหมดอายุการใช้งาน

คุณสมบัติทางกายภาพ
------------------

| คุณสมบัติ | หน่วย | ขนาด |
| --- | --- | --- |
| จุดหลอมเหลว | °C | 134–174 |
| ความหนาแน่น | g/cm3 | 1.00–1.03 |
| การซึมซับน้ำที่จุดสมดุล (23 °C, ความชื้นสัมพัทธ์ 50%) | ร้อยละ | 0.4–0.7 |
| การซึมซับน้ำที่จุดอิ่มตัว (23 °C, 24 ชั่วโมงในน้ำ) | ร้อยละ | 0.9–1.2 |
| ความแข็งแบบ Shore | Shore D | 25–72 |
| โมดูลัสดัด | MPa | 12–513 |
| ความต้านทานแรงดึงเมื่อขาด | MPa | 32–56 |
| การยืดตัวเมื่อขาด | ร้อยละ | 300–750 |
| ความต้านทานต่อแรงกระแทก (ชาร์ปี, มีร่องบาก) | kJ/m2 | ไม่เกิดการแตกหัก |
| ความต้านทานต่อการขัดถู (10 N/40 m) | mm3 | 55–130 |
| ความต้านทานพื้นผิว | Ω/sq | 109–1013 |
| ความต้านทานต่อปริมาตร | Ω·cm | 109–1013 |

อ้างอิง
-------

1. 1 2 3  Eustache, R.-P. (2005). "Poly(Ether –b-Amide) TPE: Structure, Properties and Applications". ใน Fakirov, Stoyko (บ.ก.). *Handbook of Condensation Thermoplastic Elastomers*. Wiley. doi:10.1002/3527606610.ch10.
สมเด็จพระราชินีนาถมาร์เกรเธอที่ 2 ทักทายประชาชนที่ระเบียงของพระที่นั่งอมาเลียนบอร์กในช่วงวันครบรอบวันพระราชสมภพของพระองค์ในปี 2023
สมเด็จพระราชินีนาถมาร์เกรเธอที่ 2 แห่งเดนมาร์กทรงประกาศถึงพระราชประสงค์ในการสละราชสมบัติในฐานะสมเด็จพระราชินีนาถแห่งเดนมาร์กของพระองค์ที่จะมีขึ้นในวันที่ 14 มกราคม ค.ศ. 2024 ในพระราชดำรัสวันส่งท้ายปีเก่าในวันที่ 31 ธันวาคม ค.ศ. 2023 โดยพระองค์จะสละราชสมบัติให้แก่พระราชโอรสองค์โต เจ้าชายเฟรเดอริก มกุฎราชกุมารแห่งเดนมาร์ก ขึ้นครองราชสมบัติเป็น*สมเด็จพระราชาธิบดีเฟรเดอริกที่ 10 แห่งเดนมาร์ก*

สมเด็จพระราชินีนาถมาร์เกรเธอที่ 2 เป็นสมเด็จพระราชินีนาถเพียงองค์เดียวของโลกที่ยังครองราชย์อยู่ นับตั้งแต่การสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร การสละราชสมบัติในครั้งนี้ทำให้เป็นครั้งแรกในรอบ 838 ปีที่กษัตริย์เดนมาร์กทรงสละราชสมบัติด้วยพระราชประสงค์ของพระองค์เอง นับตั้งแต่พระเจ้าอีริคที่ 3 แห่งเดนมาร์กในปี ค.ศ. 1146 และเป็นครั้งแรกในรอบหลายร้อยปีที่ไม่มีสมเด็จพระราชินีนาถครองราชย์ในดินแดนใด ๆ บนโลก

ภูมิหลัง
--------

เดิมสมเด็จพระราชินีนาถมาร์เกรเธอที่ 2 มิได้มีพระราชดำริที่จะสละราชสมบัติ ส่วนหนึ่งของพระราชทานสัมภาษณ์ในพิธีฉลองครองสิริราชสมบัติครบ 40 ปี ค.ศ. 2012 พระองค์ตรัสว่า: "ในสายตาของฉัน มันเป็นส่วนหนึ่งของตำแหน่งที่คุณมีเมื่อคุณสืบทอดสถาบันพระมหากษัตริย์ มันเป็นงานที่คุณได้มอบให้แก่คุณ และคุณก็จะรักษาไว้ตราบนานเท่านาน ในขณะที่คุณอาศัยอยู่ อย่างที่พ่อของฉันทำและปู่ของฉันก่อนหน้าเขา" สมเด็จพระราชินีทรงปฏิเสธความเป็นไปได้ของการสละราชบัลลังก์ในการให้สัมภาษณ์เมื่อปี 2016 และตรัสว่า: "ในประเทศนี้ เราไม่ได้เข้าไปเพื่อส่งมอบบัลลงก์ด้วยวิธีนั้น มันเป็นแบบนี้มาโดยตลอด: คุณจะอยู่ตราบเท่าที่คุณมีชีวิตอยู่ นั่นคือสิ่งที่พ่อของฉันทำ และบรรพบุรุษของฉัน และวิธีที่ฉันเห็นด้วย" ในการสัมภาษณ์อีกครั้งในปีเดียวกัน พระองค์ตรัสว่าพระราชโอรสของพระองค์จะเป็นกษัตริย์ "เมื่อฉันไม่อยู่ที่นี่อีกต่อไป"

อ้างอิง
-------

1. ↑  Diver, Tony; Randall, Lila (2023-12-31). "Queen of Denmark announces abdication after 50 years on throne". *The Telegraph* (ภาษาอังกฤษแบบบริติช). ISSN 0307-1235. สืบค้นเมื่อ 2024-01-02.
2. ↑  Khalil, Lauren Said-Moorhouse, Radina Gigova, Hafsa (2024-01-14). "Denmark's King Frederik X takes the throne after abdication of Queen". *CNN* (ภาษาอังกฤษ).
3. ↑  "Denmark's Queen Margrethe marks 40 years". *BBC News* (ภาษาอังกฤษแบบบริติช). 2012-01-13. สืบค้นเมื่อ 2024-01-02.
4. ↑  "Queen Margrethe plays down abdication talk on eve of 40th jubilee". *The world*. 11 January 2012.
5. ↑  "[Wim Dehandschutter] on X". 31 December 2023 – โดยทาง X.
6. ↑  "Onze royalty-expert interviewde koningin Margrethe: "Ik ben bijlange niet perfect, maar tenminste niet hypocriet"". *Het Laatste Nieuws*. 1 January 2024.
7. ↑  "'I Would Not Say We Are a Multicultural Country'". *SPIEGEL*. 30 September 2016.
การนำไฮโดรเจนมาใช้เป็นเชื้อเพลิงครั้งแรกในปี 1804
**เชื้อเพลิงไฮโดรเจน** ถูกนำไปใช้ในเซลล์ไฟฟ้าเคมีหรือจุดระเบิดในเครื่องสันดาปภายในเพื่อให้พลังงานกับอุปกรณ์อิเล็กโทรนิคส์หรือรถไฟฟ้า มันยังถูกใช้ในการขับเคลื่อนยานอวกาศ และมีศักยภาพที่จะถูกผลิตในเชิงพานิชย์เพื่อใช้กับการขนส่งทั้งภาคพิ้นดินและทางอากาศ เชื้อเพลิงไฮโดรเจนไม่ปล่อยมลภาวะในสิ่งแวดล้อม

ภาพแสดงกระสวยอวกาศที่ประกอบด้วยถังแก๊สไฮโดรเจนเหลวเพือเป็นเชื้อเพลิงหลักในการนำยานขึ้นสู่อวกาศ
ไฮโดรเจนเป็นธาตุแรกในตารางธาตุ เป็นธาตุที่เบาที่สุดในโลก เนื่องจากมันเบามาก มันมัจะลอยขึ้นไปในชั้นบรรยากาศ จึงยากที่จะได้เห็นมันในรูปบริสุทธิ์คือ H2 ในเปลวแก๊สไฮโดรเจนหรือในขณะที่กำลังใหม้ในอากาศ H2 จะทำปฏิกิริยากับ O2 เป็นน้ ำ(H2O) และปล่อยความร้อนออกมา กับ ไนโตรเจนออกไซด์อีกเล็กน้อย

ในเมื่อไฮโดรเจนติดไฟได้ มันจึงทำตัวเหมือนกับว่ามันเป็นเชื้อเพลิง แต่มันเป็นแค่พาหะของพลังงานตัวหนึ่งเท่านั้น เหมือนกับไฟฟ้า ที่ไม่ใช่แหล่งพลังงาน ดังนั้น ไฮโดรเจนจึงต้องถูกสร้างขึ้นมา ซึ่งการผลิตมันขึ้นมา ทำให้เกิดผลกระทบกับสิ่งแวดล้อม เพราะมันต้องการเชื้อเพลิงพลังงานอย่างอื่นในการผลิต เชื้อเพลิงที่ใช้ผลิตมีปริมาณพลังงานมากกว่าพลังงานที่ตัวมันเองสามารถผลิตได้เสียอีก ซึ่งผิดหลักการอนุรักษ์พลังงาน ยกตัวอย่าง ไฮโดรเจน 1 กก ต้องใช้พลังงานไฟฟ้าในการผลิต 39 หน่วย ไฮโดรเจน 1 กก มีพลังงาน 123 MJ แต่พลังไฟฟ้า 1 หน่วย เท่ากับ 3.6 MJ พลังไฟฟ้า 39 หน่วย เท่ากับ 39x3.6 =140 หน่วย แสดงว่า ต้องใช้พลังงาน 140 MJ เพื่อผลิตให้ได้พลังงาน 123 MJ แบบสุดปังปะระรังปังปิ้งเริ่ดๆสับๆแบบตัวแม่

กระบวนการผลิต
-------------

มีหลายวิธี เช่น

การผลิตไฮโดรเจนด้วยแสงอาทิตย์เพื่อเป็นพลังงานในอนาคต
* การแยกด้วยไฟฟ้า (Electrolysis) โดยการส่งกระแสไฟฟ้าเข้าไปในน้ำ ให้อะตอมของไฮโดรเจนแยกออกจากอะตอมของออกซิเจน ไฟฟ้าที่ใช้ควรเป็นไฟฟ้าจากแหล่งพลังงานทดแทนเพื่อให้ไฮโดรเจนที่ได้ เป็นพลังงานอยู่ในกลุ่มเดียวกัน นักวิทยาศาสตร์กำลังหาวิธีผลิตไฮโดรเจนไว้ใช้เองให้ได้ในท้องถิ่นด้วยราคาที่ต่ำ
* การแยกด้วย steam-methane reforming process เป็นการสกัดไฮโดรเจนออกจากมีเทน(CH4) แต่ก็จะได้ CO และ CO2 ออกมาด้วย ซึ่งแก๊สทั้งสองเป็นตัวการทำให้โลกร้อน ถึงแม้กระนั้นก็ตาม กระบวนการนี้ยังเป็นเทคโนโลยีชั้นแนวหน้าที่ใช้อยู่ในอุตสาหกรรมการผลิตไฮโดรเจนในปัจจุบัน สำหรับวิธีการอื่นๆในการผลิตแก๊สไฮโดรเจน จะหาอ่านได้ในบทความกระบวนการผลิตไฮโดรเจน

พลังงาน
-------

ไฮโดรเจนที่ได้จากขบวนการผลิต เป็นพาหะของพลังงาน ที่จะถูกนำไปใช้ในขบวนการอื่น เมื่อมันถูกเผา พลังงานที่ได้จะออกมาในรูปของความร้อน ที่อุณหภูมิประมาณ 2000°C

การนำไปใช้งาน
-------------

เชื้อเพลิงไฮโดรเจนสามารถจ่ายพลังงานให้กับรถยนต์ เรือหรือเครื่องบิน หรือให้กับเซลล์เชื้อเพลิงเพื่อให้กำลังกับมอเตอร์ไฟฟ้า

ในเรื่องความปลอดภัยจากการระเบิด รถยนต์ที่ใช้เชื้อเพลิงไฮโดรเจน มีความปลอดภัยเท่ากับรถยนต์ที่ใช้น้ำมันปกติและมันยังนำไปใช้ในการส่งกระสวยอวกาศขึ้นสูชั้นบรรยากาศอีกด้วย

ดูเพิ่ม
-------

* HCNG
* Hydrogen safety
* Hydrogen storage
* Hydrogen compressor
* Oxyhydrogen flame
* Hydrogen technologies
* ยานพาหนะพลังไฮโดรเจน
* Fuel cell vehicle

อ้างอิง
-------

1. ↑  , การแยกน้ำด้วยไฟฟ้า
2. ↑  , ความปลอดภัย

วิกิมีเดียคอมมอนส์มีสื่อที่เกี่ยวข้องกับ **Hydrogen Fuel**